Pumleni Guesthouse se personeel het ons hartlik en vriendelik verwelkom. Ons is koffie by ontvangs aangebied omdat ons ongeveer 'n halfuur te vroeg daar opgedaag het en die kamer nog nie gereed was nie. Ons kon ons kamer stiptelik om 14:00 beset. Alles was netjies en silwerskoon. 'n Aangename verrassing! Wat vir ons uitstaande was, was die vriendelikheid en behulpsaamheid van die personeel en aandag wat aan detail gegee is. Omdat ons 'n funksie moes bywoon die aand en dit baie koud was, het die personeel gedurende ons afwesigheid die warmkomberse en lugreëling kom aanskakel sodat ons by ons tuiskoms 'n warm kamer gehad het. Die ontbyt die volgende oggend was keurig voorberei en heerlik. Ons kan Pumleni Guesthouse sterk aanbeveel. Ons sal beslis weer van hulle gebruik maak in die toekoms.
Dit was 'n heerlike gastehuis. Die ontbyt was besonders lekker, en baie goed voorberei. Die kamer was baie netjies en ons kon nie fout vind nie. Die werkers daar sukkel net bietjie met Engels en verstaan glad nie Afrikaans nie. Ek sal dit vir mense voorstel!